
ΑΝΑΚΟΙΝΩΣΗ
Ε.Σ.Α.μεΑ.: Αποκαταστάθηκε το ζήτημα της προσαύξησης αντιμισθίας αιρετών της Αυτοδιοίκησης με αναπηρία!  
Μετά από ενέργειες της Εθνικής Συνομοσπονδίας Ατόμων με Αναπηρία (Ε.Σ.Α.μεΑ.), δημοσιεύθηκε η ΚΥΑ 55473/07.10.2026 (ΦΕΚ 6079/07.10.2026 τεύχος Β'), με την οποία τροποποιείται η ΚΥΑ 706/07.07.2026 (ΦΕΚ 4182/08.07.2026 τεύχος Β’) και προβλέπεται προσαύξηση κατά 20% της αντιμισθίας αιρετών οργάνων δήμων και περιφερειών με πιστοποιημένη αναπηρία τουλάχιστον 67%. Η ρύθμιση ισχύει από την εκλογή των μελών του οικείου προεδρείου και, σε κάθε περίπτωση, από 7 Ιουλίου 2026.
Η κατάργηση της προσαύξησης της αντιμισθίας των αιρετών με αναπηρία στον νέο Κώδικα Τοπικής Αυτοδιοίκησης (ν. 5314/2026) είχε δημιουργήσει σοβαρό πρόβλημα καθώς ήταν ένα επιπλέον εμπόδιο στην άσκηση των καθηκόντων των αιρετών με αναπηρία και δεν συνήδε με τις αρχές της ισότητας, της συμπερίληψης και της πλήρους και αποτελεσματικής συμμετοχής, όπως αυτές κατοχυρώνονται στο άρθρο 29 της Σύμβασης του ΟΗΕ για τα Δικαιώματα των Ατόμων με Αναπηρίες, η οποία κυρώθηκε με τον ν. 4074/2012.
Η ισότιμη συμμετοχή των ατόμων με αναπηρία στα κοινά αποτελεί κατοχυρωμένο δικαίωμα. Η Πολιτεία οφείλει να διασφαλίζει ότι καμία νομοθετική αλλαγή δεν περιορίζει ή υποβαθμίζει δικαιώματα που έχουν ήδη κατακτηθεί!


Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: www.esaea.gr ή www.esamea.gr.

	Προσβάσιμο αρχείο Microsoft Word (*.docx)	Το παρόν αρχείο ελέγχθηκε με το εργαλείο Microsoft Accessibility Checker και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του.

